b"\n_START_ARTICLE_\nRichard Madden\n_START_SECTION_\n\xc5\xbdivljenje\n_START_PARAGRAPH_\nRodil se je 18. junija 1986 v vasi Eldersile blizu Glasgowa na \xc5\xa0kotskem Njegova mama Pat je pomo\xc4\x8dnica u\xc4\x8diteljice, njegov o\xc4\x8de Richard je gasilec. Ima \xc5\xa1e dve sestri, Caro in Lauren._NEWLINE_Julija 2019 mu je njegova alma mater The Royal Conservatorie of Scotland v Glasgowu podelila \xc4\x8dastni doktorat za dramsko igro.\n_START_SECTION_\nKariera\n_START_PARAGRAPH_\nPri enajstih letih se je Madden pridru\xc5\xbeil mladinskemu gledali\xc5\xa1kemu programu v Paisley Arts Center, zaradi \xc4\x8desar je la\xc5\xbeje premagal srame\xc5\xbeljivost. Kmalu je nastopil v vlogi Andyja v filmski adaptaciji romana ''Complicity'' \xc5\xa1kotskega pisatelja Iaina Banksa. Nato je dobil glavno vlogo Sebastijana v otro\xc5\xa1ki televizijski seriji ''Barmy Aunt Boomerang'', ki je bila na sporedu med letoma 1999 in 2000._NEWLINE_Obiskoval je the Royal Scottish Academy of Music and Drama (RSAMD) V Glasgowu, kjer je diplomiral leta 2007. med \xc5\xa1olanjem je delal v The Arches v Glasgow Repertory Company, temu je sledila gledali\xc5\xa1ka igra Franza Xaverja Koetza Tom Fool v the Citizens' Theatre, ki je bila tako dobro sprejeta, da so jo igrali tudi v Londonu, kjer je Maddena opazila ekipa iz gledali\xc5\xa1\xc4\x8da Shakespeare's Globe. V zadnjem letniku na akademiji je bil izbran za vlogo Romea  v produkciji Romeo in Julija  modernem Globe Theatre, ki je bila na sporedu poleti 2007.  _NEWLINE_Leta 2008 je v gledali\xc5\xa1ki produkciji Malorie Blackamn's Noughts & Crosses upodobil Calluma McGregorja. Leto kasneje je imel glavno vlogo v BBC-jevi komi\xc4\x8dni drami  Hope Springs, ki sta ji naslednje leto sledili vlogi Ripleyja v filmu Klepetalnica ter pevca skupine Theatre of Hate Kirka Brandona v filmu Worried About The Boy. Med letoma 2011 in 2013 je upodobil lik Robba Starka v HBO-jevi fantazijski seriji Igra prestolov, ki temelji na zbirki romanov Pesem ledu in ognja, katerih avtor je George R. R. Martin. V tem \xc4\x8dasu je igral \xc5\xa1e v BBC-jevi komi\xc4\x8dni drami Sirens ter TV-drami Birdsong._NEWLINE_Maja leta 2013 je bil izbran za vlogo princa Kita v filmski adaptaciji Disneyjeve Pepelke. Film je iz\xc5\xa1el dve leti kasneje, maja 2015. Leta 2014 je prejel nagrado Screen Actors Guild (SAG) za vlogo Billa Haskela v mini-seriji Klondike._NEWLINE_Med 12. majem in 13. avgustom 2016 je upodobil Romea v igri Romeo in Julija v londonskem West Endu, kjer je ponovno sodeloval s soigralko iz filma Pepelka, Lily James, ki je upodobila Julijo ter re\xc5\xbeiserjem Kennethom Branaghom._NEWLINE_Leta 2016 je imel v britansko-italijanski televizijski seriji Medi\xc4\x8dejci: gospodarji Firenc glavno vlogo: Cosimo de Medici, sin ustanovitelja medi\xc4\x8dejske banke v \xc4\x8dasu italijanske renesanse. Istega leta je imel vlogo ameri\xc5\xa1kega \xc5\xbeeparja Michaela Masona v akcijskem filmu Dan padca Bastilje, v katerem je bil njegov soigralec Idris Elba._NEWLINE_Leta 2018 je nastopil v Netflixovi romanti\xc4\x8dni komediji Ibiza. Istega leta je nastopil v vlogi narednika Davida Budda BBC-jevi kriminalni seriji Bodyguard. Po ogromnem uspehu v Veliki Britaniji, je oktobra 2018 Netflix je serijo predstavil svetovni javnosti. Za to vlogo je prejel zlati globus za najbolj\xc5\xa1o glavno mo\xc5\xa1ko vlogo. Maja 2019 je iz\xc5\xa1el avtobiografski film pevca Eltona Johna, Rocketman, v katerem je Madden upodobil pev\xc4\x8devega mened\xc5\xbeerja Johna Reida.\n_START_SECTION_\nPrihajajo\xc4\x8di projekti\n_START_PARAGRAPH_\nMaddenov naslednji projekt vojni film 1917, re\xc5\xbeisrja Sama Mendesa, bo iz\xc5\xa1el decembra 2019. V prihajajoj\xc4\x8dem Marvelovem filmu ''The Eternlas'', bo upodobil Ikarisa. Film naj bi iz\xc5\xa1el novembra 2020."